**10 dage AT SØGE GUDS ÅND**

**med BØN**

**Dag 10 – At holde sig nær til Helligånden**

*”Jeg vil bede Faderen, og han vil give jer en anden talsmand, som skal være hos jer til evig tid. … Jeg vil ikke efterlade jer faderløse; jeg kommer til jer. … Den, der elsker mig, vil holde fast ved mit ord, og min fader vil elske ham, og vi skal komme til ham og tage bolig hos ham” (Joh 14,16.18.23).*

**Vidnesbyrd**

”Føler du din hjælpeløshed, når du står op om morgenen, din trang til styrke fra Gud? Og fremstiller du ydmygt og inderligt dine behov for din himmelske Fader? Om du gør det, vil engle mærke sig dine bønner, og hvis dine bønner ikke kommer fra hykleriske læber, vil din beskyttende engel i tilfælde af, at du står i fare for ubevidst at gøre noget forkert og øve en indflydelse, der vil lede andre til at gøre noget forkert, stå ved din side og tilskynde dig til en bedre handlemåde, vælge de ord for dig, som du skal bruge, og øve indflydelse på dine handlinger” (Ellen White, *Budskaber til de unge,* s. 46).

En sabbat stod jeg ved køkkenvasken i vores sidelokale og vaskede op efter fællesspisningen. En ung udvekslingsstudent fra Rusland tørrede af. Jeg vidste, at hun ikke var en kristen, så jeg bad i mit stille sind om, hvordan jeg kunne benytte denne anledning, hvor vi var sammen om opvasken. ”Jeg har et spørgsmål til dig, hvis det er i orden,” sagde jeg. ”OK, hvad går det ud på?” svarede hun. ”Hvordan kan det være, at så mange mennesker i Rusland ikke er kristne?” spurgte jeg. ”Du kan ligeså spørge mig, hvorfor jeg ikke er en kristen,” svarede hun med et grin. ”OK,” sagde jeg på den samme skødesløse måde, ”hvordan kan det være, at du ikke er en kristen?” ”Jeg har ganske enkelt ikke fundet nogen beviser på, at Gud eksisterer,” sagde hun som om det var en ubestridelig kendsgerning. Og så spurgte hun, ”Hvorfor er du en kristen?” ”Fordi jeg har masser af bevis!” svarede jeg. Hun lo og sagde, ”OK, så hvad er dine beviser?” Så fortalte jeg hende om, hvad Gud havde gjort for mig.

”Jeg har et eksperiment, hvis du er villig til at prøve det,” sagde jeg. ”Jeg tror, at hvis du går ind på at gøre dette eksperiment, vil du finde bevis for at Gud eksisterer. Jeg vil opmuntre dig til at bruge nogen tid i de næste 30 dage til at læse i Johannes Evangeliet. Hvis du har læst det igennem før de 30 dage er gået, så start forfra. Jeg vil også opmuntre dig til at bede til Gud, når ingen andre ser det. Tal til ham om ting, som kun du ved om, og bed ham om noget, som kun du ved, at du beder om, og se så, hvad der sker.” ”OK,” sagde hun, ”det lyder jo let nok. Det vil blive et interessant eksperiment.”

Som udvekslingsstudent måtte hun følge sin værtsfamilie, hvor de tog hende hen, så hun kunne få en smag på kulturen. Så hver uge gik hun i kirke, fordi hendes værtsfamilie gjorde. ”Så, hvordan går det med eksperimentet?” Hun var alvorlig, men elskværdig, da hun sagde, ”Jeg forstår ikke, hvad der sker. Jeg har stadig to uger tilbage, men allerede nu er jeg ikke helt sikker på, at jeg længere kan sige, at der ikke er nogen Gud.” ”Det er godt,” sagde jeg, ”Forsæt, og jeg er sikker på, at du vil finde flere beviser på Gud, hvis du har et åbent sind.” Hun smilede og takkede mig, da hun forlod kirken denne dag. Hun vendte tilbage til Rusland, førend de 30 dage var gået, men jeg ved, at hun og Gud er i færd med at blive bedre kendt med hinanden!

**Hvordan forbliver vi i Faderens, Sønnens og Helligåndens nærvær?**

1. Vi bruger tid i bibelstudium med et åbent hjerte og sind. Jesus er Ordet (Joh 1,14; 14,6-9), og hvis vi har set ham, har vi set Faderen. Hvad mere, det var Helligånden som inspirerede Guds Ord (2 Pet 1,21). Så, idet vi læser Bibelen og tror på dens lære og løfter, bliver vi forvandlet til Jesu billede (2 Kor 3,18).
2. Dernæst, når vi beder til Gud og åbner vores hjerter for ham som for en ven, kommer Helligånden nær til os, og vores hjerter blødgøres samtidig med at vores person støttes til at møde de udfordringer, der ligger foran. Når vi beder, vil Satans magt brydes, og vi vil være i stand til at overvinde hans fristelser i Guds styrke.
3. Sidst, idet vi adlyder Bibelen og deler den med andre, bliver vi draget tættere til Guds hjerte, og vores indre vil have fred (Matt 11,28-30).

**Bibeltekster at bede over**

* 2 Pet 1,21 - Helligånden har inspireret Bibelen. Når vi læser og accepterer den, forbliver vi i hans nærvær, såvel som Faderens og Sønnens (Joh 14,23).
* Luk 11,11-13 – Vi forøger Helligåndens kraft i og omkring os, når vi beder og spørger om Guds nærvær.
* ApG 2,1-4 – Helligånden ønsker at dele, hvad Gud har lært os og hvordan han har velsignet os. Han ønsker, at alle mennesker alle steder skal blive frelst.
* 1 Tim 2,1-4 – Når vi beder, velsigner Helligånden verden omkring os og leder folk til frelsen.
* ApG 5,31.32 – Når vi følger det, som Gud har fortalt os, at vi skal gøre, så forøger vi Helligåndens nærvær og velsignelse i vores liv.
* Rom 8,26 – Helligånden ønsker at hjælpe os med at blive et bønnens folk. Velsignelserne vil uden tvivl følge (2 Krøn 7,14).

**Forslag til bøn**

* Kære himmelske Fader, skab i mig en sult efter dit ord, så jeg frydes over at tilbringe tid med dig. Når jeg læser Bibelen, giv mig en klarere forståelse af din karakter og din vilje for mit liv.
* Jesus, send Helligånden ind i mit liv og gør mig til en bønnens person. Gør mig til en mægtig forbeder, så mange vil blive frelst og befriet fra Satans og mørkets lænker.
* Må mit sind og hjerte være i overensstemmelse med din vilje. Hjælp mig at vandre i fuldkommen lydighed mod dine bud og resten af dit Ord.
* ”Tag mig, Herre, at jeg må tilhøre dig alene! Jeg lægger alle mine planer for dine fødder. Brug mig i dag i din tjeneste. Bliv hos mig og lad al min gerning ske i dig.” (Ellen White, *Vejen til Kristus*, s. 70).
* Herre, vi opløfter kirkens ledere rundt omkring i verden for dig. Giv dem visdom, når de tager vigtige beslutninger og leder dit folk.
* Vi beder for vores børn. Hjælp dem med kraft til at være standhaftige for dig, når de møder forhindringer og pression. Hjælp dem at træffe gode valg og stå på sandhedens grund (Es 44,3.4).
* Vi beder for de familier, hvis verden er fyldt med kaos, sorg og tvivlrådighed.
* Herre, må en mægtig vind af sand gudsfrygt feje gennem din menighed i de sidste dage. Må vi stå fast på sandheden, om så himlene skulle styrte sammen.
* Vi beder for de syv navne på vores bønnelister. Vis hver eneste en af dem, hvor meget Jesus elsker dem.
* Lokale bønneønsker:

**Forslag til sange**

Find salmer og åndelige sange, der passer til anledningen.